Gerhard Ludwig Goebel

**Gerhard Ludwig Goebel** (1933–2006) var en katolsk biskop i Tromsø katolske stift. 
## Liv og virke
### Bakgrunn
Gerhard Goebel mistet sin far mistet sin far under andre verdenskrig. Dette gjorde at han vokste opp under fattige forhold.

Han inntrådte i 1954 i Misjonærene av den Hellige Families novisiat i Mühlbach. Denne misjonskongregasjonens tyske provins hadde misjoner i store deler av verden, og da de av paven på tidlig 1930-tall ble anmodet om å betjene Nord-Norge, var fortsatt alle de nordiske land i Vatikanet adminstrativt organisert under Kongregasjonen for troens utbredelse, som har med misjonsområder å gjøre.

### Prest
Gerhard Goebel ble presteviet den 3. juli 1960 i Ravengiersburg. Han kom til Norge i juni 1962. Han virket som kapellan og lærer i Tromsø og deretter som sogneprest i St. Mikael menighet i Hammerfest (1965-1970).

Den 14. februar 1976 ble han apostolisk administrator av det apostoliske vikariat Nord-Norge (den katolske kirke i Nord-Norge fra og med Nordland fylke og inklusive Svalbard). Dette var han til biskop Johannes Baptist (João Batista) Przyklenk tok vikariatet i besittelse den 26. juni 1976. 

Allerede i 1977 ble han administrator atter en gang, idet biskop Przyklenk ble forflyttet tilbake til det bispedømme han året før var blitt sendt til Nord-Norge fra, nemlig Januária i Minas Gerais.

Den 28. mars 1979, som et resultat av Johannes Paul IIs bulle *Qui volente*, ble det apostoliske vikariatet hevet til et prelatur (territorialprelatur), og tok dets nåværende navn.

### Biskop-prelat av Tromsø
Pave Johannes Paul II utnevnte ham biskop-prelat av prelaturet Tromsø den 29. mars 1979, og han ble bispeviet i Peterskirken i Roma i 27. mai 1979 av pave Johannes Paul II. Medkonsekrerende var kurieerkebiskopene Duraisamy Simon Lourdusamy og Eduardo Martínez Somalo.  

Ved denne bispevielsen ordinerte Johannes Paul II et eksepsjonelt høyt antall prester til biskoper, for tjeneste rundt om i hele verden, hvorav en rekke etterhvert skulle bli promovert til erkebiskoper eller kardinaler: 
::*[[Justo Mullor García]] (spansk, erkebiskop og nuntius i det pavelige diplomati), [[Alfio Rapisarda]] (italiensk, erkebiskop og nuntius i det pavelige diplomati), [[Achille Silvestrini]] (italiensk, erkebiskop, den romerske kurie), [[Samuel Seraphimov Djoundrine]] (bulgarsk, biskop av Nicopoli/Ruse), [[Rubén López Ardón]] (nicaraguansk, biskop av Estelí), [[Paulino Lukudu Loro]] (sudansk, biskop av El Obeid), [[Vincent Mojwok Nyiker]] (sudansk, biskop av Malakal), [[Armido Gasparini]] (italiensk, apostolisk vikar av Awasa i Etiopia), [[Michael Hughes Kenny]] (amerikansk, biskop av Juneau i Alaska), [[William Russell Houck]] (amerikansk, hjelpebiskop i Jackson i Mississippi), [[José Cardoso Sobrinho]] (brasiliansk, 1979), Gerhard Ludwig Goebel (tysk, biskop-prelat av Tromsø i Norge), [[Décio Pereira]] (brasiliansk, biskop i Santo André), [[Fernando José Penteado]] (brasiliansk, hjelpebiskop i São Paulo), [[Girolamo Grillo]] (italiensk, biskop av Cassano all' Ionio), [[Paciano Basilio Aniceto]] (filippinsk, hjelpebiskop i Tuguegarao), [[Alan Basil de Lastic]] (indisk, hjelpebiskop i Calcutta), [[William Thomas Larkin]] (amerikansk, biskop av Saint Petersburg i Florida), [[John Joseph O’Connor]] (amerikansk, hjelpebiskop i erkebispedømmet for det amerikanske forsvar), [[Jean-Marie Lafontaine]] (kanadisk, hjelpebiskop i Montréal),  [[Ladislau Biernaski]] (brasiliansk, hjelpebiskop i Curitiba), [[Newton Holanda Gurgel]] (brasiliansk, hjelpebiskop i Crato), [[Matthew Harvey Clark]] (amerikansk, biskop i Rochester), [[Alejandro Goić Karmelić]] (chilensk, hjelpebiskop i Concepción), [[Pedro de Guzman Magugat]] (filippinsk, hjelpebiskop i Cabanatuan), og [[Ramón López Carrozas]] (spansk, hjelpebiskop i Bom Jesus do Piauí i Brasil).*

I Gerhard Goebels tid som leder av den katolske kirke i Nord-Norge ble antallet katolikker i Nord-Norge mangedoblet. Det ble opprettet to nye menigheter (i Narvik og i Mosjøen), et nonnekloster (karmelsøstrenes kloster i Tromsø), et munkekloster (cistercienserklosteret i Storfjord nær Stamsund i Lofoten), to kapeller (i Kirkenes og i Alta) og en katolsk barneskole (i Bodø). Prelaturets økonomi ble godt stabilisert i hans tid, og han var en godt kjent og høyt aktet representant for Den katolske kirke utad, både i forhold til det borgerlige samfunn og i omgangen med ikke-katolske medkristne. 

Den 29. mars 2006 ble biskopen utnevnt til kommandør av Den Kongelige Norske Fortjenstorden, for sin innsats for kirke og samfunn. Han ble i sitt embede til sin død.

Høsten 2006, et par uker før sin død dro biskop Goebel til Tyskland, der han planla å være til begynnelsen av desember. Lørdag 4. november ble han plutselig svært mye dårligere og døde kort tid etter at han var brakt til sykehus, knapt 73 år gammel. Han ble begravet den 9. november på klosterkirkegården i Betzdorf der biskop Johannes Wember og en rekke prester som har arbeidet i Nord-Norge ligger begravet. 

Ved sin død var han den prest i Nord-Norge (katolske og lutherske) som overhodet hadde lengst aktiv prestetjeneste bak seg.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *Gerhard Ludwig Goebel* (1933-2006) *1979
## Referanser


## Eksterne lenker
* Biskop Goebels biografi på katolsk.no